Mab e oa Aragorn da Arathorn II ha de wreg Gilraen. Mamm Gilraen, Ivorwen, a ziouganas  e challfe dont spi evit ar bed eus o eured gant ma timezfen dizale, mod all ne zeufe ket en-dro a-raok fin an oadvezh. Hêr e oa Aragorn da dron Gondor ha da rouantelezh Arnor. Pa oa daou vloaz e oa lazhet e dad o stourm a-enep  orked. Desavet e voe Aragorn e Rivendell gant Elrond, a oo o vevañ atav e Douar ar Chreiz e diwezh an Trede oadvezh. Hervez youl Elrond e oa dalchet e lignez kuzh, rak oan en doa na vefe lazhet evel e dad hag e dad-kozh ma vefe gouvezet e oa hêr Isildur. Adanvet e voe Aragorn Estel (spi e Sindarin) kuit ma vefe dizoloet gant Saoron pe e vevelien. E-pad e vugaleaj ne oa ket diskuliet e hêrezh dezhañ. Tremen a rae e amzer gant mibien Elrond o chaseal ar chrouadurioù noazus a veve tro-ha-tro.